钦定古今图书集成/理学汇编/学行典/第239卷 > 张仲淳
## 钦定古今图书集成/理学汇编/学行典/第239卷 > 张仲淳

按《嘉兴府志》：“张仲淳，秀州人。以文行名，居乡教授，好
周人之急，务行阴德，不求人知。偶一啇疾笃，投仲淳，
问其姓名乡里，言讫遂毙，装有十金，仲淳自为具棺
殓，召其子护丧持金归，复捐赀经纪其葬事。夕见梦
谢仲淳云：‘蒙公厚德，无能结草，公今生贵子矣’。已而
生子师中，举进士为馆职，终京西漕使，尚书工部郎”
中。